Na temelju članka 30. stavka 1. Zakona o komunalnom gospodarstvu (Narodne novine broj 26/03. i 82/04,178/04, 38/09 i 79/09.)  članka 29. Statuta općine Cerna (Službeni vjesnik Vukovarsko-srijemske županije 13/09, 2/13, 24/14 i 8/18) i članka 84. Poslovnika Općinskog vijeća (Službeni vjesnik Vukovarsko-srijemske županije 13/09, 2/13, 8/18 i 4/21 ) na ___ sjednici Općinskog vijeća, održanoj _____ 20210. godine, donijet je

PROGRAMA ODRŽAVANJA
NERAZVRSTANIH CESTA ZA 2022. GODINU

Temeljem Programa održavanja komunalne infrastrukture za djelatnosti koje se financiraju iz sredstava komunalne naknade u Općini Cerna za 2022. godinu, utvrđuje se  iznos godišnjeg održavanja nerazvrstanih cesta u predvidivom iznosu od 200.000 kuna.

Radovi na održavanju nerazvrstanih cesta, dijele se na redovno održavanje i izvanredno održavanje.
Redovno održavanje čini skup mjera i radnji koje se obavljaju tijekom većeg dijela ili cijele godine na cestama, sa svrhom održavanja prohodnosti i tehničke ispravnosti cesta i sigurnosti prometa na njima, a obuhvaća:
- 	mjestimični popravci kolnika, trupa ceste, nasipavanje ceste šljunkom, kamenom i drugim materijalom, čišćenje kolnika, zaštita kosina nasipa usjeka i zasjeka, postavljanje uređaja, zamjena i popravak prometne signalizacije i ostale opreme ceste, košenje trave i održavanje zelenih površina na cestovnom zemljištu, održavanje bankina te drugi slični radovi na cesti.
Izvanredno održavanje cesta povremeni su radovi osiguranja sigurnosti, stabilnosti i trajnosti ceste i povećanja sigurnosti prometa, a obuhvaća:
· sanacija kolnika nakon radova na komunalnoj infrastrukturi
· obnavljanje i zamjena kolničkih zastora,  uređenje poprečnih nagiba, izgradnju stajališta uz cestu i obnavljanje i zamjena propusta i mostova do 10 m raspona. 
Navedeni radovi najviše se vrše izvan zimskog perioda kao tzv., ljetno održavanje nerazvrstanih 
Radovi na redovnom i izvanrednom održavanju  predviđeni su ovim godišnjim programom koji obuhvaća slijedeće radove: 	
· održavanje kamenom nasutih cesta
· održavanje asfaltiranih ulica
· održavanje bankina
· održavanje odvodnje
· održavanje prometne signalizacije
· hitni popravci i intervencije u svrhu osiguranja odvijanja prometa 
· čišćenje snijega

· Održavanje kamenom nasutih cesta, obuhvaća održavanje poljskih putova. 
· Održavanje asfaltiranih ulica, obuhvaća redovno održavanje asfaltiranih prometnica sa potrebnim sanacijama i popravcima kolnika, te izvanredno održavanje, kojim se vrši po potrebi i zamjena loše cestovne podloge kao i kolničke konstrukcije, uključujući u takvim prilikama i izvedbu svih potrebnih pratećih radova. 
· Održavanje bankina, obuhvaća održavanje, košnju i uređivanje bankina na svim cestama i putovima
· Održavanje odvodnje, obuhvaća održavanje odvodnje svih cesta na području općine, županijskih, lokalnih cesta i nerazvrstanih cesta i ostalih javnih površina, prvenstveno čišćenjem slivnika, izvedbom slivnika i iskopom i održavanjem odvodnih jaraka. Tu je predviđena  i izgradnja potrebnih cijevnih propusta, kao i betonskih kanala. U suradnji sa Hrvatskim vodama planiraju se i izvode radovi i na uređenju i održavanju kanalske mreže i sličnih vodoprivrednih objekata. U posljednje vrijeme učestali su problemi sa odvodnjom oborinskih voda zbog zatrpanih cestovnih jaraka. 
· Održavanje prometne signalizacije, obuhvaća održavanje, postavu i uređenje vertikalne i horizontalne prometne signalizacije na općinskim  prometnicama, putovima,  nogostupima, parkiralištima, autobusnim stajalištima i sl.
· Hitni popravci i intervencije u svrhu osiguranja odvijanja prometa, obuhvaćaju izvedbu hitnih i nepredviđenih radova. 
· Čišćenje snijega, obuhvaća čišćenje snijega i posipanje ulica solju u zimskom periodu

Radovi će se izvoditi za svaku godinu prema unaprijed utvrđenim Programima održavanja komunalne infrastrukture za djelatnosti koje se financiraju iz sredstava komunalne naknade sukladno Zakonu o komunalnom gospodarstvu, te godišnjem Programu i troškovniku za predmetne poslove, a koje utvrđuje Gradonačelnik. 

Program održavanja nerazvrstanih cesta za objavit će se u «Službeni vjesnik» Vukovarsko-srijemske županije, a primjenjivat će se od 01.01.2022. godine.

